สถานเอกอัครราชทูต ณ กรุงปักกิ่ง จัดส่งสิ่งของช่วยเหลือนักศึกษาไทยในเมืองอู่ฮั่น และยืนยัน พร้อมประสานการช่วยเหลือใกล้ชิด
สถานเอกอัครราชทูต ณ กรุงปักกิ่ง จัดส่งสิ่งของช่วยเหลือนักศึกษาไทยในเมืองอู่ฮั่น และยืนยัน พร้อมประสานการช่วยเหลือใกล้ชิดสถานเอกอัครราชทูต ณ กรุงปักกิ่ง จัดส่งสิ่งของทางไปรษณีย์ด่วนพิเศษ ได้แก่ หน้ากากอนามัย และแอลกอฮอล์เหลวสำหรับล้างมือ ให้กับนักศึกษาไทย จำนวน 59 คน ใน 11 มหาวิทยาลัย ในเมืองอู่ฮั่นเพื่อบรรเทาการขาดแคลนในเบื้องต้น และที่ผ่านมา สถานเอกอัครราชทูตฯ ได้ดำเนินการอย่างเต็มที่เพื่อดูแลคนไทยในพื้นที่ โดยได้จัดตั้งกลุ่มสนทนาทางวีแชท เพื่อเป็นช่องทางในการติดต่อสื่อสารกับคนไทยในมณฑลหูเป่ยและนครอู่ฮั่นที่ลงทะเบียนไว้กับสถานเอกอัครราชทูตฯ จำนวน 161 คน ซึ่งในกลุ่มสนทนาดังกล่าว มีผู้เชี่ยวชาญเรื่องโรคระบาดจากกระทรวงสาธารณสุขของไทยคอยให้คำปรึกษา และแนวทางปฏิบัติตนแก่คนไทยในกลุ่มสนทนาดังกล่าวอย่างต่อเนื่องด้วย